als_Latn dik_Latn sag_Latn
VIDEO-Hasani:T`i jepet mundësia të dytit i cili dëshmon se i ka numrat
Partitë politike, edhe përkundër koalicioneve parazgjedhore, nuk arritën t`i sigurojnë votat e mjaftueshme për ta krijuar qeverinë.
Në bazë të Kushtetutës, herën e parë i takon partisë apo koalicionit fitues që të tentojë ta krijojë qeverinë. Por herën e dytë, sipas ish-kryetarit të Gjykatës Kushtetuese, Enver Hasani, presidenti duhet t`ia japë shansin edhe partisë së dytë. Në të kundërtën, sipas tij, presidenti bën shkelje kushtetuese.
Ish- kryetari i Gjykatës Kushtetuese, Enver Hasani, ka shpjeguar edhe një herë procedurat që duhen ndjekur deri në formimin e qeverisë. Në një intervistë për Kosovapress, Hasani ka thënë se nëse partia apo koalicioni fitues nuk arrin herën e parë ta krijojë qeverinë, presidenti i Kosovës duhet t`ia japë mundësinë e dytë partisë apo koalicionit i cili arrin të dëshmojë se i ka numrat. Në të kundërtën, presidenti, siç thotë Hasani, bën shkelje kushtetuese.
“Për herën e dytë kemi thënë që është në diskrecionin e shefit të shtetit, por diskrecioni nuk nënkupton arbitraritet, por bazohet në ligj ose një vendim, ose individual, në këtë rast në vendimin e Gjykatës Kushtetuese dhe në Kushtetutën e Kosovës, e cila atë diskrecion e kushtëzon brenda detyrave që ka shefi i shtetit për garancion të Kushtetutës, për përfaqësim të unitetit juridiko kushtetues të popullit dhe stabilitetin e institucioneve dhe ai është përgjegjësi primar. Dhe po nuk i bëri këto, bënë shkelje kushtetuese”. Nëse as herën e dytë nuk arrihen votat e mjaftueshme për ta votuar qeverinë, vendi shkon në zgjedhje, tha Hasani.
“Nuk ka herë të tretë. Vendi shkon në zgjedhje për dallim prej disa kushtetutave, për shembull maqedonasit, prandaj ngecën, sepse atje ka qenë e qartë sikur tash që është tek ne. Duhet t’ia jep, thotë, atij që ka shumicën në parlament. Ai nuk e jepte dhe atje nuk shkojnë në zgjedhje ta zëmë dhe prandaj ngeci. Tash edhe atje është formuar një standard që politikisht është tërësisht e ndryshme”.
Hasani ka komentuar edhe akuzat që janë bërë ndaj tij për vendimin e vitit 2014, duke thënë se ata nuk e kanë lexuar fare vendimin. Ai thotë se nuk i ka rënë asnjëherë ‘pishman’ për aktgjykimin që e ka sjellë sa ishte në krye të Gjykatës Kushtetuese, sepse vlerëson se ka qenë një ndihmë e madhe për konstituimin dhe parlamentarizmin në Kosovë.
Autor: Arsim Lani
als_Latn als_Latn als_Latn als_Latn als_Latn als_Latn als_Latn sag_Latn